20.12.2022.
HR
Službeni list Europske unije
L 325/189
3. korak – aspekti zdravlja ljudi i okoliša u fazi konačne primjene U tom se koraku procjenjuju opasnosti i rizici konačne primjene materijala ili kemikalije.
To obuhvaća izloženost kemikaliji ili materijalu specifičnu za određenu upotrebu i s tim povezane rizike.
Cilj je procijeniti predstavlja li upotreba kemikalije ili materijala u konačnoj primjeni rizik za zdravlje ljudi ili okoliš.
4. korak – procjena okolišne održivosti U četvrtom koraku razmatraju se učinci u smislu okolišne održivosti tijekom cijelog životnog ciklusa kemikalije/materijala na temelju procjene životnog ciklusa, u kojoj se procjenjuje nekoliko kategorija učinaka, kao što su klimatske promjene i korištenje resursa.
U tom se koraku razmatraju i toksičnost i ekotoksičnost, odnosno učinci koje na ljude i okoliš imaju emisije ispuštene tijekom životnog ciklusa preko različitih segmenata okoliša (npr. tlo, voda, zrak), uključujući mobilnost između tih segmenata, a ne kroz izravnu izloženost (koja je obuhvaćena u 3. koraku). 1.
Opasna svojstva kemikalije ili materijala
2.
Aspekti zdravlja i sigurnosti ljudi u proizvodnji i preradi
3.
Opasnosti i rizici konačne primjene materijala ili kemikalije
4.
Utjecaji na okoliš tijekom cijelog životnog ciklusa kemikalije ili materijala
Slika 2.: Prikaz aspekata sigurnosti i održivosti kemikalije ili materijala obuhvaćenog procjenom sigurnosti i održivosti.
Polja u boji označavaju koja je faza životnog ciklusa obuhvaćena.
Crvena točka odnosi se na kemikaliju ili materijal koji se procjenjuje, dok se žute i sive točke odnose na sve druge tvari koje se ispuštaju tijekom životnog ciklusa te kemikalije ili tog materijala (npr. druge otrovne kemikalije koje se emitiraju tijekom ekstrakcije sirovina ili kao rezultat korištenja energije u proizvodnom procesu).